[{"text_idx": "#000005", "text": "Yr erthyglau diweddaraf i gyrraedd y Geiriadur aeth a\u0302 bryd Angharad ac ymhlith y rhai y bu\u2019n so\u0302n amdanynt roedd yr erthygl ar y gair pilaff. Pwy feddyliai fod yr enghraifft gynharaf y gwyddom amdani i\u2019w gweld yn Papur Pawb yn Ionawr 1896 mewn erthygl sy\u2019n so\u0302n am giniawa ym Mhalesteina?"}, {"text_idx": "#000010", "text": "\u201cMae\u2019n rhaid cael ffrind\u201d meddai \u201ci gyd-ddathlu ac mae gan y Geiriadur gymaint i\u2019w ddathlu. Ers ei eni yn 1920 mae\u2019r Geiriadur wedi cyrraedd sawl carreg filltir \u2013 cyhoeddi pedair cyfrol swmpus (o A i Zwingli\u0308aidd), mynd ar lein a lansio fersiwn ap. Geiriadur Prifysgol Cymru yw\u2019r unig eiriadur hanesyddol, safonol yn y byd sydd ar gael ar ffurf ap.\u201d"}, {"text_idx": "#000011", "text": "\u201cMae angen cyfaill hefyd,\u201d meddai Myrddin, \u201ci gefnogi\u2019r gwaith drwy, er enghraifft, gyflwyno geiriau, dogfennau digidol a all gynnwys enghreifftiau o eiriau, ac i hyrwyddo\u2019r Geiriadur. Ydi pob ysgol yng Nghymru, er enghraifft, yn annog disgyblion i ddefnyddio\u2019r Geiriadur Ar Lein ac i lawrlwytho\u2019r ap?\u201d"}, {"text_idx": "#000012", "text": "Ond yn fwy na dim, ategodd y llywydd, yn y dyddiau sydd ohoni, mae\u2019n dda cael cyfaill i fod yn darian ac i warchod y Geiriadur."}, {"text_idx": "#000016", "text": "Bydd pob cyfaill i\u2019r Geiriadur yn cael cylchlythyr, gwahoddiad i ddarlith flynyddol a gostyngiad sylweddol ar gyfrolau a rhifynnau blaenorol."}, {"text_idx": "#000017", "text": "I ddarllen bellach am y ddigwyddiad cliciwch yma."}, {"text_idx": "#000019", "text": "Cynhelir y lansiad yn y Drwm, Llyfrgell Genedlaethol Cymru, Aberystwyth, am 2 o\u2019r gloch, ac mi fydd yna groeso twymgalon i unrhyw un sydd eisiau ymuno a\u0302 ni am brynhawn o sgyrsiau diddan, \u2019paned, a chyfle i ymweld a\u0302 swyddfeydd y Geiriadur."}, {"text_idx": "#000020", "text": "Llywydd y Cyfeillion yw\u2019r Prifardd, awdur, dramodydd, a chyhoeddwr adnabyddus, Myrddin ap Dafydd, a fydd, ynghyd a\u0302 siaradwyr eraill, yn ein diddori gan gyflwyno eitemau difyr ac ysgafn."}, {"text_idx": "#000021", "text": "Bydd cyfle i gwrdd a\u0302\u2019r staff, ac i ddarganfod ychydig am y Geiriadur a sut mae\u2019n berthnasol ac yn eiddo i\u2019r Cymry oll."}, {"text_idx": "#000023", "text": "Mae\u2019r achlysur yn agored i bawb ac am ddim, ac edrychwn ymlaen at eich croesawu."}, {"text_idx": "#000027", "text": "A wyddoch chi am unrhyw hen eiriau lleol neu anghyffredin i ddisgrifio\u2019r eira (neu unrhyw dywydd arall)?\nChwiliwch amdanynt (ac am ddim) yn GPC ar lein. Ac os nad ydynt yno, byddwch mor garedig a\u0302 chysylltu a\u0302 ni ar gpc@geiriadur.ac.uk neu Geiriadur Prifysgol Cymru, Llyfrgell Genedlaethol Cymru, Aberystwyth SY23 3HH.\nRydym yn edrych ymlaen at glywed oddi wrthoch!"}]